Diari Oficial de la Generalitat Valenciana


Sumari del DOGV 6656, del 22-11-2011 (2011/11518)

Aprovació de la segona retaxació de càrregues de la unitat d'execució única del sector S5 El Molinet.
-----------------------------------------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/11779


Data del document
:   02-11-2011

Organisme emissor
:   Ajuntament de Cabanes

Tipus de document
:   Anunci

Descriptors 

:   * Cabanes
    * pla d'urbanisme
    * administració local

Aprovació de la segona retaxació de càrregues de la unitat d'execució única del sector S5 El Molinet. [2011/11338]  
La Junta de Govern Local de l'Ajuntament de Cabanes, en sessió celebrada el dia 31 d'octubre de 2011, va aprovar la retaxació de càrregues del sector S5, i va procedir a la publicació de l'acord, de conformitat i als efectes previstos en els articles 392 i 393 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Urbanística.  
2a Retaxació de càrregues de la unitat d'execució única del sector S5 El Molinet.  
La Junta de Govern de l'Ajuntament de Cabanes, en sessió celebrada el dia 2 de juny de 2011, va adoptar l'acord d'iniciar la tramitació de l'expedient de 2a retaxacio de càrregues de la unitat d'execució única del sector S5 El Molinet.  
Este acord es va notificar a l'agent urbanitzador del sector S5, i es va iniciar la pertinent tramitació que s'ha substantivat en les actuacions següents:   
· Notificació a l'Agrupació d'Interés Urbanístic El Molinet de l'Acord de la Junta de Govern del dia 2 de juny de 2011.   
· Remissió d'escrits als que figuren en l'expedient reparcel·latori com a obligats al pagament i beneficiaris de l'actuació, amb notificació del tràmit d'inici d'exposició al públic, concedint-los un termini de 15 dies perquè manifestaren el que consideren oportú.   
· Remissió del pertinent edicte al Diari Oficial de la Comunitat Valenciana, en el tràmit d'exposició al públic de la dita modificació. Publicació que es va materialitzar en el DOCV núm. 6550 del dia 23 de juny de 2011.  
· Durant el període d'exposició al públic, no s'han presentat al·legacions, no obstant això l'Agrupació d'Interés Urbanístic El Molinet, amb data 24 de juny de 2011, va presentar recurs de reposició contra l'acord adoptat per la Junta de Govern, de data 2 de juny de 2011, ja que considera que tal acord no pot contindre referències o adduir a altres qüestions que estima que no són objecte del present expedient de retaxació.   
· Per mitjà d'escrit del dia 17 d'agost de 2011 i notificat el 30 del mateix mes, es reitera a l'agent urbanitzador el requeriment municipal, perquè comprove en el Registre de la Propietat i comunique a este Ajuntament si hi ha titulars de drets reals diferents dels que figuren en l'expedient i, si és el cas, si estos drets poden veure's afectats per l'expedient reparcel·latori.   
· Amb data 30 d'agost, l'agent urbanitzador presenta escrit en el qual aporta nota simple del Registre de la Propietat, acompanyada de relació detallada dels titulars de les càrregues d'urbanització.  
Per tot això, basant-se en els citats antecedents, informes emesos pels servicis tècnics i secretària, dels quals es desprenen els següents fonaments de dret:  
Primer. L'acord adoptat per la Junta de Govern, el dia 2 de juny de 2011, és únicament d'inici del tràmit de l'expedient reparcel·latori, encara que sí que és cert que fa referència a una sèrie d'antecedents que reflectixen actuacions municipals. No obstant això, estos no decidixen directament o indirectament sobre el fons de l'assumpte, no determinen la impossibilitat de continuar el procediment, no produïxen indefensió o perjuí irreparable a drets o interessos legítims, no es funda en motius de nul·litat o anul·labilitat previstos en els articles 62 i 63 de la Llei 30/1992 de Règim Jurídic de les Administracions Públiques i del Procediment Administratiu Comú. Per això, de conformitat amb allò que s'ha regulat en els articles 107 i 116 de la Llei 30/1992 de Règim Jurídic de les Administracions Públiques i del Procediment Administratiu Comu, és procedent la desestimació de tal recurs de reposició al ser l'acord recorregut un acte de tràmit contra el qual no és possible el recurs interposat.  
Segon. El present expedient s'ha iniciat a l'empara de l'article 168.3 de la Llei 16/2005, de 30 de desembre, de la Generalitat, Urbanística Valenciana, que establix la possibilitat de modificar l'import màxim de les càrregues d'urbanització fixades en la proposició juridicoeconòmica, per mitjà del procediment de retaxació de càrregues.  
  
Tercer. En l'expedient s'ha seguit el procediment establit en els articles 389 a 393 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística.  
  
Quart. No s'ha practicat, prèviament a l'inici o durant la tramitació del present expedient, la liquidació definitiva de l'expedient reparcel·latori que regula l'article 128 del Reglament de Gestió Urbanística, aprovat pel Reial Decret 3288/1978, de 25 d'Agost.  
  
Quint. L'arquitecte municipal ha emés el preceptiu informe en què fa constar: «- Esta indicació es referix sempre a percentatge d'execució segons longitud de canonada instal·lada, no de valoració ni de cost d'execució de l'obra. Pel que s'entén que l'obra executada correspon amb el percentatge de cànon del conveni i que correspon a una quantitat de 70.394,76 euros».   
15é) Que basant-se en tot el que exposa i tenint en compte tota la documentació que hi ha en l'expedient, en opinió del tècnic que subscriu seria procedent:  
Tenint en compte que es complix el que disposa l'article 168.4 de la Llei 16/20930, de 30 de desembre, Urbanística Valenciana, ja que han transcorregut més de dos anys des de la presentació de la proposició juridicoeconòmica i es va produir l'aparició de circumstàncies sobrevingudes que no hagueren pogut preveure's en el moment de redacció de tal document i el resultat de la retaxació presentada, junt amb l'anterior retaxació aprovada per l'Ajuntament de Cabanes, no superen el 20% de l'import de les càrregues previst en la proposició juridicoeconòmica, així com els informes que hi ha en l'expedient, i a tenor el que disposen els articles 392 i 393 del Decret 67/2006, de 12 de maig, del Consell, Reglament d'Ordenació i Gestió Territorial i Urbanística, aprovar l'expedient de la 2a retaxació de càrregues de la unitat d'execució única del sector S-5 El Molinet per l'import total corresponent al cànon de sanejament, és a dir, 70.394,76 euros».  
  
Sext. Reiterar els fonaments de dret expressats en l'informe emés, amb motiu de l'inici de la tramitació del present expedient.   
  
Sèptim. Que l'ordenança del cànon d'urbanització que s'establix per a l'execució d'una nova xarxa de sanejament que discorrerà paral·lela al barranc Ravatxol, ha sigut definitivament aprovada per acord adoptat pel Ple de l'Ajuntament, en sessió celebrada el 9 de novembre de 2007, publicada i notificada als agents urbanitzadors dels sectors beneficiats per esta actuació, sense que s'haja presentat cap recurs. Ordenança que ja establia l'obligació d'execució de la xarxa i pagament de tal cost, sent l'aprovació d'esta ordenança posterior a l'adjudicació del programa.   
  
Octau. Que les obres executades han sigut considerades obligatòries i necessàries, sent una obligació imposada al sector S5, assumir els costos derivats de la dita infraestructura.   
Nové. Que els servicis tècnics municipals, tal com s'expressa en el fonament quint, han emés el pertinent informe en què determinen el caràcter d'imprevisibilitat de tal cànon per a l'agent urbanitzador, considerant que l'obra executada es correspon amb el percentatge establit en l'ordenança per al sector S5 i que arriba a l'import de 70.394,76 euros.  
  
Per tot això, i a proposta de l'Alcaldia, per unanimitat dels presents, s'acorda:  
Primer. Desestimar el recurs de reposició interposat contra l'acord d'inici de l'expedient de retaxació de càrregues interposat per l'Agrupació d'Interés Urbanístic El Molinet.   
Segon. Aprovar el present expedient de retaxació de càrregues del sector S5 amb l'import de 70.394,76 euros, el qual es correspon amb les obligacions de pagament establides per a tal sector en l'ordenança del cànon d'urbanització que s'establix per a l'execució d'una nova xarxa de sanejament que discorrerà paral·lela al barranc Ravatxol.  
  
Tercer. Considerar com a obligats al pagament de la dita retaxació als titulars de solars que figuren com a tals en l'expedient de retaxació i en la manifestació expressa de l'agent urbanitzador.  
  
Cabanes, 2 de novembre de 2011.- L'alcalde: Francisco Vicente Artola Escuriola.